JAS วิ่งแรง 5% นักลงทุนแห่ซื้อเก็งข่าวดีแจกปันผลสูงปรี๊ด!
JAS วิ่งแรง 5% นักลงทุนแห่ซื้อเก็งข่าวดีแจกปันผลสูงปรี๊ด! ล่าสุด ณ เวลา 16.11 น. อยู่ที่ระดับ 17.70 บาท บวก 1.60 บาท หรือ 9.94% ด้วยมูลค่าซื้อขาย 129.76 ล้านบาท
8 ม.ค. 2561

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 16.11 น. อยู่ที่ระดับ 17.70 บาท บวก 1.60 บาท หรือ 9.94% ด้วยมูลค่าซื้อขาย 129.76 ล้านบาท

โดยราคาหุ้นปรับตัวขึ้นแรงหลังจาก JAS มีกระแสข่าวว่า นายพิชญ์ โพธารามิก ประธานเจ้าหน้าที่บริหาร JAS และผู้ถือหุ้นใหญ่อันดับ 1 ของบริษัทฯ เป็นผู้ใช้สิทธิแปลงสภาพใบสำคัญแสดงสิทธิในการจองซื้อหุ้นสามัญบริษัท จัสมิน อินเตอร์เนชั่นแนล จำกัด (มหาชน) ครั้งที่ 3 หรือ JAS-W3 เป็นหุ้นสามัญประจำงวดวันที่ 29 ธ.ค. 2560 ตามที่มีรายงานออกมา ซึ่งคิดเป็นจำนวนรวมทั้งสิ้น 679,216,181 หน่วย เป็นมูลค่าการแปลงสภาพกว่า 2.6 พันล้านบาท ส่งผลให้มีจำนวนหุ้นสามัญที่เกิดจากการใช้สิทธิรอบนี้รวมทั้งสิ้น 747,817,010 หุ้น
 
ขณะที่มีการคาดการณ์ว่าการจ่ายเงินปันผลที่กำลังจะมีการประกาศนั้นจะออกมาในอัตราที่สูงกว่าที่เคยเกิดขึ้น ซึ่งจะประกอบด้วยส่วนที่มาจากผลการดำเนินงานปกติ และกำไรสะสม (Retained Earnings) บางส่วนหรือว่าเต็มจำนวน
โดยจากนี้ต้องรอติดตามผลการดำเนินงานงวดไตรมาส 4 ที่กำลังจะมีการประกาศออกมาในเร็วๆ นี้ ซึ่งหากปรากฏตัวเลขกำไรออกมาได้ก็จะส่งผลให้มีกำไรต่อหุ้นเพิ่มขึ้น และหมายถึงโอกาสที่บริษัทฯจะสามารถจ่ายเงินปันผลได้สูงขึ้นด้วย
ขณะเดียวกัน ตัวเลขกำไรสะสมของ JAS พบว่า ปัจจุบันบริษัทฯมีกำไรสะสมที่ยังไม่ได้จัดสรรอยู่ราว 3.32 พันล้านบาท ถือเป็นประเด็นสำคัญว่าจะมีการนำเอากำไรสะสมดังกล่าวมาจ่ายปันผลด้วยหรือไม่และเท่าไหร่ ซึ่งแหล่งข่าวรายเดียวกันมองว่า มีโอกาสสูงที่คณะกรรมการบริษัทฯจะพิจารณาอนุมัติให้มีการจ่ายปันผลจากกำไรสะสมบางส่วน หรือว่าเต็มจำนวนด้วย เนื่องจากบริษัทฯได้รับเงินจากการแปลงสิทธิ JAS-W3 ครั้งนี้ไปกว่า 2.60 พันล้านบาทแล้ว ส่งผลให้มีความจำเป็นในการรักษาระดับ “รีเทนด์ เอิร์นนิ่ง” ลดลง อีกทั้งยังมีเงินสดและรายการเทียบเท่าเงินสดอีกจำนวนราว 1.34 พันล้านบาท
ทั้งนี้ จากการประเมินเบื้องต้นหากว่าจะมีการจ่ายปันผลจากกำไรสะสมเกิดขึ้นจริง ผู้ถือหุ้น JAS มีโอกาสได้รับเงินปันผลสูงสุดราว 0.46 บาทต่อหุ้น จากการนำเอาตัวเลขกำไรสะสมที่ยังไม่ได้จัดสรร จำนวน 3.32 พันล้านบาท หารด้วยจำนวนหุ้นหลังการแปลงสิทธิ JAS-W3 ราว 7.42 พันล้านหุ้น โดยไม่รวมถึงเงินปันผลจากกำไรสุทธิ
พร้อมกันนี้ปีนี้ JAS มีแนวโน้มการจ่ายปันผลพิเศษจากการขายสินทรัพย์ในบริษัท ทริปเปิลที บรอดแบนด์ จำกัด (TTTBB) ให้กองทุนรวมโครงสร้างพื้นฐานบรอดแบนด์อินเทอร์เน็ต จัสมิน (JASIF) มูลค่า 5-7 หมื่นล้านบาทที่คาดว่าจะบันทึกกำไรจากการขายสินทรัพย์ดังกล่าวประมาณ 1.20-2.50 หมื่นล้านบาท ทำให้ JAS มีโอกาสจ่ายเงินปันผลพิเศษขั้นต่ำหุ้นละ 2-4 บาท
พร้อมกันนี้ปีนี้ JAS มีแนวโน้มการจ่ายปันผลพิเศษจากการขายสินทรัพย์ในบริษัท ทริปเปิลที บรอดแบนด์ จำกัด (TTTBB) ให้กองทุนรวมโครงสร้างพื้นฐานบรอดแบนด์อินเทอร์เน็ต จัสมิน (JASIF) มูลค่า 5-7 หมื่นล้านบาทที่คาดว่าจะบันทึกกำไรจากการขายสินทรัพย์ดังกล่าวประมาณ 1.20-2.50 หมื่นล้านบาท ทำให้ JAS มีโอกาสจ่ายเงินปันผลพิเศษขั้นต่ำหุ้นละ 2-4 บาท
อย่างไรก็ตาม ขณะนี้ยังไม่มีรายงานอย่างเป็นทางการว่า นายพิชญ์เป็นผู้แปลงสิทธิดังกล่าวหรือไม่ รวมถึงยังไม่มีรายงานว่า JAS จะมีการจ่ายเงินปันผลจากกำไรสุทธิงวดปี 2560 หรือจากกำไรสะสมด้วยเท่าไหร่ เนื่องจากต้องรอการประกาศผลการดำเนินงานงวดไตรมาส 4 แล้วเสร็จ และคณะกรรมการบริษัทฯยังต้องพิจารณาอนุมัติอีกด้วย